หลังผ่าคลอด + ทำหมัน ประจำเดือนมาครั้งแรกตอนลูกได้ 2 เดือน 1-2 วันแรกมาเยอะมาก เหมือนเป็นเลือด+ลิ่มเลือด เปลี่ยนผ้าอนามัยทุกชั่วโมง พอ 1-3 เดือนต่อมา ประจำเดือนมาปกติ แล้วเดือนนี้ ลูกได้ 6 เดือนซึ่งเป็นประจำเดือนรอบที่ 5 หลังผ่าคลอด 1-2 วันแรกประจำเดือนมามาก เหมือนเป็นเลือด+ลิ่มเลือด เปลี่ยนผ้าอนามัยทุกชั่วโมงอีกแล้ว อยากสอบถามว่า แบบนี้ปกติหรือผิดปกติคะ
สวัสดีค่ะ Almoncoco,การที่หลังคลอดลูก ประจำเดือนมาครั้งแรกค่อนข้างมาก แต่ต่อมา ได้มาเป็นปกติดี ก็ไม่น่ามีอะไรผิดปกติ อย่างไรก็ตาม หากในเดือนนี้ กลับมีปริมาณประจำเดือนมากอีก โดยต้องเปลี่ยนผ้าอนามัยทุกๆ ชั่วโมง ก็ถือว่าผิดปกติ โดยอาจเกิดจากสาเหตุ เช่น การมีเนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มีภาวะไทรอยด์ฮอร์โมนผิดปกติ เป็นต้นนอกจากนี้ หากมีการใช้ฮอร์โมนคุมกำเนิดอยู่ ก็อาจเป็นสาเหตได้ เช่น ยาฉีดคุมกำเนิด ยาฝังคุมกำเนิด เป็นต้นและก็อาจเป็นไปได้ว่า เป็นภาวะแทรกซ้อนที่เกิดจากการตั้งครรภ์ที่เกิดขึ้นใหม่ ดังนั้น อาจลองตรวจหาการตั้งครรภ์ดูก่อนด้วย เพื่อให้แน่ใจค่ะ หากตรวจไม่พบ ก็อาจลองสังเกตประจำเดือนในรอบต่อๆ ไปก่อนได้ หากในรอบหน้า ปริมาณประจำเดือนยังคงมาก หรือมีเลือดออกนานเกิน 10 วัน ก็ควรไปพบสูติ-นรีแพทย์เพื่อตรวจหาสาเหตุค่ะ